उनले एक अन्तर्वार्तामा भनेकी थिइन्, ‘धेरैले म मुडी छु भनेर सोच्नुहुन्छ, तर जो नजिक हुनुहुन्छ, उहाँहरुले बुझ्दै गएपछि त्यस्तो नलागेको आफै बताउनुहुन्छ ।’ यतिबेला फिल्म ‘कायरा’ को प्रचारमा जुटेकी साम्राज्ञी आफ्नो कामप्रति कति जिम्मेवार छिन् भन्ने त उनले प्रमाण गरिसकेकी छिन् । त्यतिबेला उनको फिल्म ‘तिमीसँग’ रिलिजको तयारीमा थियो । एक फिल्मका लागि विदेश जानुपर्ने अवस्था थियो । तर, समय मिलाएर ‘तिमीसँग’ को प्रचारमा लागिपरेकी थिइन् उनी ।
